18 Lefatšeng le lecha le ntseng le atamela, Jehova e tla ba ‘sebaka sa bolulo sa sebele’ ho batho ba hae ka kutloisiso e ’ngoe. Tšenolo 21:3 e re: “Bonang! Tente ea Molimo e ho moloko oa batho, o tla lula le bona.” Qalong, Jehova o tla lula le bafo ba hae ba lefatšeng a sebelisa Kreste Jesu e le moemeli oa hae. Qetellong ea lilemo tse sekete, Jesu o tla khutlisetsa ’Muso ho Ntate oa hae, ha a se a finyeletse sohle seo Molimo a se rerileng ka lefatše. (1 Bakor. 15:28) Ka mor’a moo, batho ba phethahetseng ba ke ke ba hlola ba hloka hore Jesu e be ’muelli oa bona; Jehova o tla ba le bona. Ruri re tla ba le bokamoso bo babatsehang! Hajoale, a re lekeng ka matla ho etsisa batho ba tšepahalang ba boholo-holo ka hore re etse Jehova “sebaka sa rōna sa bolulo sa sebele.”